黄庭坚
次韵晁补之廖正一赠答诗
晁子抱材耕谷口，世有高贤践台斗。
顷随计吏西入关，关夫数日传车还。
封侯半属妄校尉，射虎猛将犹行间。
无因自致青云上，浪说诸公见嗟赏。
骥伏盐车不称情，轻裘肥马凤凰城。
归来作诗谢同列，句与桃李争春荣。
十年山林廖居士，今随诏书称举子。
文章宏丽学西京，新有诗声似侯喜。
君不见古来良为知音难，绝弦不为时人弹。
已喜琼枝在我侧，更恨桂树无由攀。
千里风期初不隔，独怜形迹滞河山。